Այս առթիւ Ժան-Կուժոն փողոցը փակուած էր երթեւեկի, ընդհանրապէս հանրութեան, նոյնիսկ՝ մամուլին: Հոն կրնային մուտք գործել միայն այն շուրջ 200 անձերը,– ընդհանրապէս արուեստի աշխարհէն՝ հռչակաւոր երգիչին մտերիմ անուններ,– որոնք Ազնաւուրի ընտանիքին կողմէ պաշտօնապէս «հրաւիրուած» էին ներկայ գտնուելու յուղարկաւորութեան արարողութեան: Հոն էին նաեւ ՀՀ նախագահ Արմէն Սարգսեանն ու վարչապետ Նիկոլ Փաշինեան, Ֆրանսայի եւ Հայաստանի բարձրաստիճան այլ դէմքեր: